Fótbolti - Herrakvöldið í Reykjavík nálgast Takmarkaður fjöldi miða stendur til boða Stuðningsmannaklúbbur ÍBV á höfuðborgarsvæðinu ætlar enn eitt árið að styðja við bakið á fótboltastrákunum okkar í ÍBV og standa fyrir herrakvöldi sem tekist hefur einstaklega vel upp undanfarin ár . Herrakvöldið í ár verður haldið hátíðlegt föstudaginn 4. mars næstkomandi í félagsheimili HK , Digranesi . Veislunni í ár stýrir Þorsteinn Gunnarsson , íþróttafréttamaður , en ræðumaður kvöldsins er Magnús Þór Hafsteinsson , alþingismaður . Happadrættið fræga verður á sínum stað , uppboð á skemmtilegum fótboltavarningi auk annarra skemmtilegra uppákomna . Á matseðlinum verður ljúffengur lambaframpartur frá SS sem eyjamaðurinn Kristó á Café Borg ætlar að sjá um og koma því ofan í Eyjamenn í Digranesi þann 4. mars næstkomandi . Miðaverð verður sem fyrr einn helsti brandari ársins , eða kr. 1.500 fyrir frábært kvöld með mat og öllum græjum . Allur ágóði þessa kvölds rennur ætíð beint til leikmanna sem hafa notað innkomuna til þessa til að greiða inn á æfingaferðina sína sem farin er á vorin en sú ferð er að mestu leiti greidd af þeim sjálfum . Þeir sem eru yfirsig spenntir í miða geta pantað þá hjá Jóni Viðari á keisarinnsimnet.is eða í síma 864 2339 .  Athugið að það er takmarkað miðaframboð  þannig að fyrstir koma fyrstir fá .